EkBass/fiwiki-20250220-pages-articles huggingface dataset:
Kolmioruuniyökkönen

Kolmioruuniyökkönen (Xestia triangulum) on yleinen yöperhoslaji. Aikaisemmin siitä käytettiin nimeä kolmiomaayökkönen. == Koko ja ulkonäkö == Kolmioruuniyökkönen on keskikokoinen, ruskea yökkönen, jonka siivet ovat pituuteensa nähden melko leveät. Etusiipien pohjaväri on punertavan ruskea. Siiven keskiosassa on tumma suorakaiteen muotoinen kuvio, johon vaaleanruskea rengastäplä tekee syvän loven tai jakaa sen jopa kahtia. Sisempi ja ulompi poikkiviiru ovat vaaleat ja siiven keskiosan puolelta tummavarjoiset. Sisempi poikkiviiru tekee terävän mutkan. Aaltoviirun kohdalla siiven etureunassa on tummanruskea täplä. Takasiivet ovat harmaanruskeat, lähes yhtä tummat kuin etusiivet. Pään takana on karvainen kaulus, joka on alaosastaan vaaleampi ja vaalean poikkiviirun yläpuolelta tumma. Siipiväli on 36-46 mm.http://www2.nrm.se/en/svenska_fjarilar/x/xestia_triangulum.htmlhttp://www.ukmoths.org.uk/show.php?bf=2128Mikkola K, Jalas I. Suomen perhoset. Yökköset 1. Suomen Perhostutkijain Seura. Otava 1977. ISBN 951-1-04296-3 Kolmioruuniyökkösen voi sekoittaa lähinnä kilpiruuniyökköseen (Xestia c-nigrum). == Levinneisyys ja lentoaika == Kolmioruuniyökkösen levinneisyys ulottuu Pyreneiltä Keski-Euroopan poikki Skandinaviaan, Kaukasukselle ja Keski-Aasiaan. Suomessa se on erittäin yleinen mutta melko eteläinen laji, jonka pohjoisimmat havainnot ovat Kainuusta. Perhoset lentävät yhtenä sukupolvena kesäkuun lopulta elokuun puoleen väliin.http://www.insects.fi/Lepidoptera/Noctuidae/Xestia/triangulum/Xestia%20triangulum.htm == Elinympäristö ja elintavat == Laji on pääasiassa kosteiden lehtojen, lehti- ja sekametsien asukki, joka viihtyy myös puistoissa ja puutarhoissa mutta joskus kuivemmillakin paikoilla. Aikuiset perhoset lepäävät päivisin ja lähtevät liikkeelle hämärän laskeuduttua. Ne lentävät sekä valolle että syötille. Toukka talvehtii keskenkasvuisena. == Ravintokasvi == Toukka on monilla eri kasveilla elävä polyfagi. == Lähteet == == Aiheesta muualla == * Moths and Butterflies of Europe and North Africa * lepiforum.de Luokka:Maayökköset
Kilpiruuniyökkönen

Kilpiruuniyökkönen (Xestia c-nigrum) on Etelä- ja Keski-Suomessa yleinen loppukesän ja syksyn yöperhoslaji. Vanhemmassa kirjallisuudessa sitä kutsutaan kilpimaayökköseksi. == Koko ja ulkonäkö == Etusiipien pohjaväri on harmaanruskea, usein hiukan violettiin vivahtava, ja siipi on etureunastaan selvästi takareunaa tummempi. Siiven keskellä on suorakaiteen muotoinen mustanruskea kuvio, jonka vaaleanruskea ja siiven etureunaa kohti voimakkaasti levenevä rengastäplä tekee hieman c-kirjaimen muotoiseksi. Sisempi poikkiviiru erottuu yleensä vaaleampana, mutta ulompi poikkiviiru on hyvin himmeä. Siiven ulkoreunan aaltoviiru erottuu melko heikosti, mutta sen kohdalla siiven etureunassa on musta täplä. Siiven käski on hieman tummempi. Takasiivet ovat vaaleanharmaat, ulkoreunasta vähän tummemmat. Siipiväli on 34-40 mm.http://www2.nrm.se/en/svenska_fjarilar/x/xestia_c- nigrum.htmlhttp://www.ukmoths.org.uk/show.php?id=121Mikkola K, Jalas I. Suomen perhoset. Yökköset 1. Suomen Perhostutkijain Seura. Otava 1977. ISBN 951-1-04296-3 Melko samannäköinen laji on kolmioruuniyökkönen (Xestia triangulum). == Levinneisyys ja lentoaika == Kilpiruuniyökkönen on lähes kosmopoliittinen laji, jota tavataan Euroopan lisäksi suuressa osassa Aasiaa sekä Pohjois- ja Etelä-Amerikassa. Suomessa kilpiruuniyökköstä on tavattu Etelä-Lapissa saakka. Perhoset lentävät kesäkuun loppupuolelta elokuun alkuun. Joskus lajilla on toinen sukupolvi elokuun lopulta lokakuun alkuun.http://www.insects.fi/Lepidoptera/Noctuidae/Xestia/c-nigrum/Xestia%20c-nigrum.htm == Elinympäristö ja elintavat == Laji elää monenlaisissa elinympäristöissä joka viihtyy niin kulttuuriympäristöissä kuin lehti- ja sekametsissä, kedoilla ja pensaikkoisilla niityillä. Perhonen lentää yöllä ja käy mielellään kukilla. Niitä lentää myös kirkkaiden valojen luokse sekä makealle syötille. Keskenkasvuinen toukka talvehtii. == Ravintokasvi == Toukka syö monia ruohovartisia kasveja, erityisesti kuitenkin nokkosta. == Lähteet == == Aiheesta muualla == * Moths and Butterflies of Europe and North Africa Luokka:Maayökköset
Leo Schwarz

Leo Schwarz (9. lokakuuta 1931 – 26. marraskuuta 2018Unermüdlicher Anwalt für die Armen und Kleinen weltweit ) oli saksalainen roomalaiskatolinen piispa. Hänet vihittiin papiksi Trierin hiippakuntaan 31. heinäkuuta 1960 ja nimitettiin Trierin vihkipiispaksi sekä Abbir Germanicianan titulaaripiispaksi 4. tammikuuta 1982. Piispaksi vihkiminen seurasi 28. maaliskuuta. Pääkonsekraattorina toimi Hermann Josef Spital, jota avustivat Carl Schmidt ja Óscar Andrés Rodríguez Maradiaga.Catholic-Hierarchy.org: Bishop Leo Schwarz Schwarz jäi eläkkeelle 14. maaliskuuta 2006. == Lähteet == Luokka:Saksalaiset papit Luokka:Katoliset piispat Luokka:Vuonna 1931 syntyneet Luokka:Vuonna 2018 kuolleet
Maximilian Ziegelbauer

Maximilian Ziegelbauer (6. syyskuuta 1923 Memmingen – 21. marraskuuta 2016) oli saksalainen roomalaiskatolinen piispa. Hänet vihittiin papiksi Augsburgin hiippakuntaan 21. toukokuuta 1950 ja nimitettiin sen vihkipiispaksi sekä Lapdan titulaaripiispaksi 2. elokuuta 1983. Piispaksi vihkiminen seurasi 22. lokakuuta 1983. Pääkonsekraattorina toimi Josef Stimpfle, jota avustivat Manfred Müller ja Rudolf Schmid.Catholic-Hierarchy.org: Bishop Maximilian Ziegelbauer Ziegelbauer jäi eläkkeelle 7. syyskuuta 1998. == Lähteet == Luokka:Saksalaiset papit Luokka:Katoliset piispat Luokka:Vuonna 1923 syntyneet Luokka:Vuonna 2016 kuolleet
Hagenuk e100

Hagenuk e 100 Hagenuk e 100 on matkapuhelin, jossa on suuret näppäimet ja näyttö. Puhelin on seniorikännykkä, joka on tarkoitettu soittamiseen ja tekstiviestittelyyn. Puhelin on voittanut iF Design Gold 2010 palkinnon ja se on Tekniikan maailman suosittelema 5/2011. Puhelimessa on mm. kirkas led- taskulamppu, sos-kytkin, laskin, radio ja värinähälytin. Sitä on saatavilla punaisena, mustana ja valkoisena. Hagenuk Hagenuk on vuonna 1899 perustettu tunnettu saksalainen tuotemerkki. ==Lähteet== ==Aiheesta muualla== * Suomenkielinen Hagenuk e 100 -tuote-esittely * Puhelin suomenkielinen käyttöohje Luokka:Senioripuhelimet
Matthias Wehr

Matthias Wehr (6. maaliskuuta 1892 – 6. marraskuuta 1967) oli saksalainen roomalaiskatolinen piispa. Hänet vihittiin papiksi Trierin hiippakuntaan 26. maaliskuuta 1922 ja nimitettiin sen koadjuuttoripiispaksi sekä Helenopolis in Palaestinan titulaaripiispaksi 3. elokuuta 1951. Piispaksi vihkiminen seurasi 29. lokakuuta. Pääkonsekraattorina toimi Aloisius Joseph Muench.Catholic- Hierarchy.org: Bishop Matthias Wehr 20\. joulukuuta 1951 Wehristä tuli Trierin piispa, jona hän toimi, kunnes jäi eläkkeelle 19. marraskuuta 1966. Eläkkeelle jäädessään hän sai nimityksen Rusucan titulaaripiispaksi, jona hän toimi, kunnes kuoli vuotta myöhemmin. Hän osallistui Vatikaanin toiseen kirkolliskokoukseen. == Lähteet == Luokka:Saksalaiset papit Luokka:Katoliset piispat Luokka:Vuonna 1892 syntyneet Luokka:Vuonna 1967 kuolleet
San Francisco Giants

San Francisco Giants on yhdysvaltalainen ammattilaisbaseballjoukkue, joka pelaa Major League Baseball -sarjan National Leaguessa. Giants on kahdeksankertainen World Series -voittaja. Seuran omistaa Greg Johnson. Giants oli vuonna 2023 Forbesin listauksessa maailman 49. arvokkain urheiluseura 3,7 miljardin dollarin arvolla. == Historia == Giants pelasi alun perin nimellä New York Gothams Polo Groundsin baseballkentällä New Yorkissa. Nimi vaihtui Giants'iksi kahden kauden jälkeen. Vuoden 1957 kauden jälkeen joukkue muutti Kaliforniaan. Nykyään joukkue pelaa AT&T; Parkin kentällä. New York Giants voitti National Leaguen mestaruuden 1904. Sinä vuonna ei pelattu World Series -finaalia. Seuraavana vuonna joukkue voitti jälleen National Leaguen ja eteni World Series -loppuotteluun, jossa se kaatoi Philadelphia Athleticsin otteluvoitoin 4–1. Giants voitti National Leaguen myös vuosina 1911–1913, mutta hävisi jokaisena vuonna World Series -finaalin. Vuonna 1911 se hävisi Philadelphia Athleticsille voitoin 2–4, seuraavana vuonna Boston Red Soxille 3–4 ja 1913 jälleen Philadelphia Athleticsille 1–4. Seuraavan National League -mestaruutensa Giants voitti vuonna 1917. Se taipui kuitenkin Chicago White Soxille World Series -loppuottelussa voitoin 2–4. ==Lähteet== ==Aiheesta muualla== *San Francisco Giantsin viralliset sivut Luokka:Major League Baseball -seurat Giants Luokka:Vuonna 1883 perustetut urheiluseurat
Senioripuhelin

Senioripuhelin on helppokäyttöinen matkapuhelin, jossa on tyypillisesti suuret valaistut näppäimet, vähän toimintoja ja suuri näyttö. Seniori- ja turvapuhelimissa on muutenkin huomioitu varttuneemman väestön tarpeet, eli soittaminen ennalta määriteltyihin lähipiirin numeroihin onnistuu yhden näppäimen painalluksella. Osa senioripuhelimista toimitetaan turvarannekkeen kanssa, jolloin puhelun soittaminen lähipiiriin kuuluville onnistuu rannekkeen SOS-nappia painamalla. Senioripuhelimien tunnettuja valmistajia ovat muun muassa Denver, Doro ja Maxcom. Doro phone for seniors (16103442603).jpg|Doro PhoneEasy 613. Doro phone for seniors (16723387215).jpg|Doro Liberto 820 mini. == Aiheesta muualla== *Kuluttaja-lehden vertailu senioripuhelimista (2013) (kuluttaja.fi) *Kuluttaja-lehden vertailu senioripuhelimista (2010) (kuluttaja.fi) *TM testi: Seniorikännykät (2009) (tekniikanmaailma.fi) *
Novosokolnikin rautatieasema

Novosokolnikin rautatieasema () on Novosokolnikin kaupungissa Venäjän Pihkovan alueen eteläosissa sijaitseva rautatieasema. Asema on Venäjän rautateiden tärkeä kauttakulku- ja risteysasema Pietarista etelään Valko-Venäjälle ja Ukrainaan vievän sekä Moskovan ja Riian välisen radan varrella. Aseman kautta liikennöi päivittäin kymmeniä junavuoroja eri puolille Venäjää, Valko-Venäjää, Ukrainaa, Baltiaa ja Keski-Eurooppaa. Venäjän rautateiden aluejaossa asema kuuluu läntiseen Lokakuun rautateiden toimialueeseen. == Lähteet == == Aiheesta muualla == * Venäjän rautateiden matkustajaliikenteen sivut, sis. aikatauluhaku (rzd.ru) * Расписание поездов по станции Новосокольники. Отправление. - Novosokolnikin aseman kaukojunien aikatauluja (rasp.yandex.ru) * Расписание электричек по станции Новосокольники. Отправление. - Novosokolnikin aseman lähijunien aikatauluja (rasp.yandex.ru) * Aikatauluhaku Novosokolnikin asemalle (kaukojunat) (poezda.net) * Pihkovan alueen rautatiehallinnon asemakartta Pietari-Vitsebsk radalle linkkeineen (pskovrail.narod.ru) * Lokakuun rautateiden rataverkon jpg-kartta väliasemineen * , (parovoz.com) Luokka:Venäjän rautatieliikennepaikat Luokka:Pihkovan alue
Skippy

Skippy voi tarkoittaa muun muassa seuraavia asioita: * Skippy (Skippy the Bush Kangaroo), australialainen televisiosarja ja siinä esiintyvä kenguruhahmo * Skippy eli Asta, koiranäyttelijä muun muassa vuoden 1934 yhdysvaltalaisessa elokuvassa Pettävä varjo * Papan poika seikkailemassa (Skippy), yhdysvaltalainen elokuva vuodelta 1931 * Skippy, Percy Crosbyn piirtämä strippisarjakuva * Skippy, maapähkinävoimerkki * Skippy Williams (1916–1994), yhdysvaltalainen jazzsaksofonisti.
Stereonäkö

Stereonäkö () on kyky havaita visuaalisesti rakenteiden kolmiulotteisuus, mikä mahdollistaa suhteellisten etäisyyksien arvioimisen. Eliömaailmassa luonnollisesti kehittynyt ominaisuus voidaan toteuttaa koneellisesti tietotekniikassa. Stereonäössä hyödynnetään binokulaarisia syvyysvihjeitä eli se on eräänlaista syvyysnäköä. Biologinen havainnointi toteutuu käyttämällä vähintään kahta silmää ja tekninen vähintään kahta kameraa. Valohavaitsimien välinen etäisyys, niiden resoluutio ja kulmaerotuskyky vaikuttavat stereonäön toimintasäteeseen. Sen ulkopuolelle jäävien piirteiden välisestä etäisyydestä ei selviä stereonäöllä muuta kuin että ne ovat tiettyä etäisyyttä kauempana. Monokulaaristen syvyysvihjeiden hyödyntäminen esimerkiksi valokuvaa tarkkaillessa ei ole stereonäön tyyppistä syvyysnäköä. Stereonäön toiminta vaatii, että mitattavissa pinnoissa tai valonlähteen projisoimassa kuviossa on riittävästi yksityiskohtia, jotka voi tunnistaa samoiksi eri kuvakulmista. ==Tietojenkäsittelyn osat== ===Pisteentunnistin=== Pisteentunnistusalgoritmi tai sama ominaisuus eliössä antaa tunnistaa eri kulmista nähdyn tai kuvatun pisteen samaksi eli liittää kohteen pisteen pikseleihin. ===Kulmamittaus=== Tietokone voi tehdä oikean laskun trigonometristen kaavojen avulla. ==Tulos== Stereonäön avulla muodostetaan eräänlainen syvyyskartta kahden näkymän perusteella. Syvyyskartan resoluutio on murto-osa kummankin lähteenä olleen kuvan resoluutiosta. Ohjelmistossa tai eliössä voi olla mutkikkaita, olennaisuutta selvittäviä ominaisuuksia. Syvyyskartan tekeminen vain kuva-alan osasta niiden avulla säästää aikaa. File:Cubic Structure.jpg|Kuutiomainen rakenne normaalissa kuvassa File:Cubic Frame Stucture and Floor Depth Map.jpg|Syvyyskartta: Lähempänä on tummempaa File:Cubic Structure and Floor Depth Map with Front and Back Delimitation.jpg|Syvyyskartta: Lähempänä "linssin" etupuolella olevaa polttotasoa on tummempaa. ==Muita vastaavia== ===Parallaksi=== Tähtitieteessä ja astrometriassa yksi tapa mitata tähden etäisyyttä on ollut mitata tähden näennäinen paikka puolen vuoden välein eli Maan radan eri puolilta. Tästä johdettava kulma on niin sanottu parallaksi, jonka perusteella etäisyyden voi laskea. Parallaksin mittaus onkin tavallaan kaikkein suurinta stereonäköä. Esimerkiksi Hipparcos-satelliitti mittasi parallakseja. ==Lähteet== Luokka:Mittaustekniikka Luokka:Sensoritekniikka Luokka:Näkö
Willie ”Big Eyes” Smith

Willie ”Big Eyes” Smith (19. tammikuuta 1936 – 16. syyskuuta 2011) oli yhdysvaltalainen bluesmuusikko. Smith sai Grammy-palkinnon vuonna 2011 parhaasta bluesalbumista.http://www.hs.fi/kulttuuri/artikkeli/Blueslegenda+Willie+Big+Eyes+Smith+kuoli/1135269408296 Grammy-palkittu levy oli Joined at the Hip, jonka hän äänitti Joe Willie ”Pinetop” Perkinsin kanssa. Perkins kuoli aiemmin samana vuonna. ==Lähteet== Luokka:Yhdysvaltalaiset muusikot Luokka:Vuonna 1936 syntyneet Luokka:Vuonna 2011 kuolleet
William Smith

William, Willie, Will tai Bill Smith tarkoittaa seuraavia henkilöitä: ==Musiikki== * Barkin’ Bill Smith (1928–2000), yhdysvaltalainen blueslaulaja * Bill Smith (s. 1926), yhdysvaltalainen klarinetisti, säveltäjä ja musiikin professori Washingtonin yliopistossa * Bill Smith (s. 1938), kanadalainen muusikko ja kirjailija * William Charles Smith (1881–1971), englantilainen musiikkitieteilijä * William Smith (1603–1645), englantilainen säveltäjä Durhamista * William ”Smitty” Smith (1944–1997), kanadalainen kosketinsoittaja * Willie ”Big Eyes” Smith (1936–2011), yhdysvaltalainen bluesmuusikko * Willie ”The Lion” Smith (1893–1973), yhdysvaltalainen jazzpianisti * Willie Smith (1910–1967), yhdysvaltalainen alttosaksofonisti ==Urheilu== * Bill Smith (1934–1996/1997), yhdysvaltalainen pokerin pelaaja * Will Smith (1981–2016), yhdysvaltalainen amerikkalaisen jalkapallon pelaaja * Will Smith (s. 2005), yhdysvaltalainen jääkiekkoilija * William Smith (1877–1953), kanadalainen ampuja * William Smith (1886–1937), englantilainen maahockeyn pelaaja * William Smith (1893–1958), eteläafrikkalainen pyöräilijä * William Smith (1904–1955), eteläafrikkalainen nyrkkeilijä ja olympiavoittaja * William Smith (1924–2013), yhdysvaltalainen uimari ja olympiavoittaja * William Smith (1928–2018), yhdysvaltalainen painija ja olympiavoittaja * Willie Smith (1876–1916), skottilainen golfaaja * Willie Smith (1886–1982), englantilainen biljardin pelaaja * Willie Smith (s. 1956), yhdysvaltalainen juoksija ja olympiavoittaja ==Politiikka== * William Alden Smith (1859–1932), yhdysvaltalainen poliitikko ja senaattori * William Hugh Smith (1826–1899), yhdysvaltalainen poliitikko, Alabaman kuvernööri 1868–1870 * William Henry Smith (yhdysvaltalainen poliitikko) (1833–1896), sanomalehtimies ja poliitikko * William Henry Smith (kanadalainen poliitikko) (1826–1890), lakimies ja poliitikko ==Näyttelijä== * Will Smith (s. 1968), yhdysvaltalainen näyttelijä * William Smith (1933–2021), yhdysvaltalainen näyttelijä ==Muita== * William Jay Smith (1918–2015), yhdysvaltalainen runoilija * William Smith (1769–1839), englantilainen geologi * William Smith (1790–1847), englantilainen merikapteeni * William Smith (1813–1893), englantilainen kielitieteilijä ja leksikografi * William H. Smith (sotilas) (1847–1877), yhdysvaltalainen sotilas * William Henry Smith (1792–1865), liikemies ja WHSmith- lehtikojuketjun perustaja * William Henry Smith (1825–1891), edellisen poika, liikemies ja poliitikko.
Williams Point

Williams Point on Antarktiksen Eteläisiin Shetlandinsaariin kuuluvan Livingstoninsaaren pohjoisin kärki. Se kuuluu Varnan niemimaahan ja sen erottaa pohjoispuolella olevasta Zed Islandsista Iglika Passage. Eteläisten Shetlandinsaarten löytymisestä ilmoitti 1819 William Smith, joka oli priki Williamsin kapteeni ja nähnyt kohdan 19. helmikuuta samana vuonna. Vuonna 1820 eräässä julkaisussa sanotaan, että Smith antoi lähellä olevalle kohdalle nimen ”Williams”. Viime vuosina nimi Williams Point on vakiintunut paikan nimeksi kansainvälisessä käytössä. ==Lähteet== * SCAR Composite Antarctic Gazetteer. Luokka:Eteläiset Shetlandinsaaret
Paul Mea

Paul Eusebius Mea Kaiuea (s. 16. joulukuuta 1939 – 24. kesäkuuta 2021) oli kiribatilainen roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 18. tammikuuta 1969 ja nimitettiin Tarawan, Naurun ja Funafutin hiippakunnan piispaksi 15. marraskuuta 1978. Piispaksi vihkiminen seurasi 10. helmikuuta 1979. Pääkonsekraattorina toimi Pierre Guichet, jota avustivat Angelo Acerbi ja Pio Taofinu'u.Catholic-Hierarchy.org: Bishop Paul Eusebius Mea Kaiuea, M.S.C. 10\. syyskuuta 1982 alkaen hiippakunta on käsittänyt vain Tarawan ja Naurun, sillä Funafuti irrotettiin siitä erilliseksi Sui Iuris -missioksi.Catholic-Hierarchy.org: Diocese of Tarawa and Nauru == Lähteet == Luokka:Kiribatilaiset henkilöt Luokka:Katoliset piispat Luokka:Vuonna 1939 syntyneet Luokka:Vuonna 2021 kuolleet
Angelo Acerbi

Angelo Acerbi (s. 23. syyskuuta 1925) on italialainen roomalaiskatolinen arkkipiispa, joka on luonut uran Pyhän istuimen diplomaattina. Hänet vihittiin papiksi 27. maaliskuuta 1948 ja nimitettiin Zellan titulaariarkkipiispaksi sekä apostoliseksi pro-nuntiukseksi Uuteen-Seelantiin 22. kesäkuuta 1974. Piispaksi vihkiminen seurasi 30. kesäkuuta. Pääkonsekraattorina toimi paavi Paavali VI, jota avustivat Giovanni Benelli ja Duraisamy Simon Lourdusamy. 14\. elokuuta 1979 Acerbi sai nimityksen apostoliseksi nuntiukseksi Kolumbiaan, 28. maaliskuuta 1990 Unkariin, 13. tammikuuta 1994 Moldovaan ja 8. helmikuuta 1997 Alankomaihin. Hän jäi eläkkeelle 27. helmikuuta 2001. Acerbi nimitettiin Maltan ritarikunnan prelaatiksi 21. kesäkuuta 2001. Vuonna 2008 hänet nimitettiin Italian tasavallan ansioritarikunnan suurupseeriksi. == Lähteet == Luokka:Italialaiset katoliset arkkipiispat Luokka:Pyhän istuimen diplomaatit Luokka:Vuonna 1925 syntyneet Luokka:Elävät henkilöt
Europassi

Europassi on Euroopan komission kehittämä järjestelmä, jonka avulla opiskelijat ja työntekijät voivat osoittaa osaamisensa työmarkkinoilla ja koulutuksessa. Europassiin kuuluu kuusi asiakirjaa, jotka on kehitetty helpottamaan opiskelijoiden ja työntekijöiden liikkuvuutta Euroopassa. Europassin asiakirjat ovat käytössä samanmuotoisina kaikissa EU/ETA-maissa. Suomen Europass-keskuksena toimii Opetushallitus. Se hallinnoi ja kehittää Europassin asiakirjoja sekä tiedottaa Europassista. Europassin asiakirjat ovat: * ansioluettelo * kielipassi, kielitaidon kuvaus kuusiportaisella taitotasoasteikolla * liikkuvuustodistus, toisessa Euroopan valtiossa oppimistarkoituksessa vietetyt jaksot * ammatillisen tutkintotodistusten kansainväliseen käyttöön tarkoitettu liite (Certificate Supplement) * korkeakoulututkintotodistuksen kansainväliseen käyttöön tarkoitettu liite (Diploma Supplement) * sähköinen portfolio (European Skills Passport). ==1990-luvun alun Europassi== Ennen Suomen EU-jäsenyyttä Suomen opetusministeriön piirissä ideoitiin nuorille suunnattu Europassi-kortti. Se perustui muissa Euroopan neuvoston jäsenmaissa suosiota saaneeseen nuorisokorttiin, jonka tarkoitus oli auttaa eri maiden nuoria matkustamaan Euroopassa erilaisia alennuksia tarjoamalla. Kortin suomalaisversion kehittelyyn otettiin mukaan nuorisojärjestöjä ja pyrittiin saamaan yhteistyökumppaneiksi suomalaisyrityksiä, jotka kuitenkin suhtautuivat penseästi alennusten myöntämiseen nuorille. Kortin 150 markan hintaan sisältyi muun muassa vakuutusosakeyhtiö Eurooppalaisen myöntämä matkavakuutus. Näkyvästä mainonnasta huolimatta kortin suosio jäi vähäiseksi Suomen 1990-luvun alun lamassa. Alkukesästä 1991 lanseeratun kortin tavoitteena oli saada sen vuoden loppuun sata tuhatta käyttäjää, mutta kortin hankki vain viitisen tuhatta nuorta, valtaosa 17–19-vuotiaita uusmaalaisia. Syksyllä 1991 Europassi-kortin myynti lopetettiin ja sitä markkinoinut Suomen Nuorisokortti Oy asetettiin konkurssiin. ==Lähteet== ==Aiheesta muualla== * Europassi Luokka:Opiskelu
Kuivuusindeksi

Kuivuusindeksi on suhdeluku, jolla määritellään ilmaston kuivuutta tietyllä alueella. Kaavoja kuivuusindeksin laskemiselle on esitetty monia, mutta alkuperäistä englanninkielistä termiä Aridity Index käytettiin alkujaan C. W. Thornthwaiten vuonna 1948 kehittämään kaavaan. Kuivuusindeksin määritteleminen ei ole kovinkaan yksinkertaista, sillä kuivuus aiheutuu sadannan, lämpötilan ja haihtumisen yhteisvaikutuksesta. Tästä syystä pelkästään vuotuiseen sademäärään perustuva kuivuuden määritteleminen ei ole kovinkaan kattava, sillä se jättää lämpötilan ja haihtumisen vaikutuksen käsittelemättä.Stadler, s. 89. Yhdistyneiden kansakuntien ympäristöohjelma (UNEP) käyttää nykyään kaavaa P/PET kuivuusindeksin laskemiseen. Siinä P kuvaa vuotuista sadantaa ja PET potentiaalista kokonaishaihduntaa. Alueet, joiden suhdeluku on alle 0,20, luokitellaan arideiksi, eli kuiviksi ympäristöiksi. Jos suhdeluku on alle 0,05, alue määritellään hyperaridiksi eli äärimmäisen kuivaksi. == Lähteet == * * === Viitteet === Luokka:Klimatologia Luokka:Hydrologia
Zatlersin Reformipuolue

Zatlersin Reformipuolue () on latvialainen puolue. Sen perusti Latvian silloinen presidentti Valdis Zatlers 23. heinäkuuta 2011, samana päivänä, kun Latviassa järjestettiin kansanäänestys parlamentin hajottamisesta. Puolueen ensimmäiset vaalit olivat 17. syyskuuta 2011 järjestetyt ennenaikaiset parlamenttivaalit. ==Aiheesta muualla== * Zatlera Reformu partija Luokka:Latvian puolueet
Mannoosi-6-fosfaatti

Mannoosi-6-fosfaatti (C6H13O9P) on mannoosisokerin ja fosforihapon muodostama esteri. == Biologinen rooli == Mannoosi-6-fosfaatti on välituote mannoosin aineenvaihduntareaktioissa. Eliöiden soluissa mannoosi fosforyloidaan mannokinaasi- tai heksokinaasientsyymien katalysoimana mannoosi-6-fosfaatiksi. Se voidaan isomeroida mannoosifosfaatti-isomeraasin katalysoimana fruktoosi-6-fosfaatiksi. Reaktio on reversiibeli ja sama entsyymi katalysoi myös mannoosi-6-fosfaatin muodostumista fruktoosi-6-fosfaatista. Mannoosi-6-fosfaatista eliöt muodostavat muun muassa GDP-mannoosia. Manoosi-6-fosfaattiryhmällä on merkitystä myös proteiinien tunnistamisessa. Golgin laitteen cis-osassa lysosomeihin lähetettävien proteiinien mannoosiryhmistä muokataan mannoosi-6-fosfaattiryhmiä. Ryhmän muodostaminen tapahtuu kahdessa vaiheessa. Ensin eräs fosfotransferaasientsyymi liittää proteiinin mannoosiin uridiinidifosfaatti-N-asetyyliglukosamiiniryhmän, joka hajotetaan toisessa vaiheessa N-asetyyliglukosaminidaasientsyymin katalysoimana N-asetyyliglukosamiiniksi ja mannoosi-6-fosfaattiryhmäksi. Golgin laitteen trans-sivulla on mannoosi-6-fosfaattireseptoreja, jotka tunnistavat mannoosi-6-fosfaattiryhmän ja ohjaavat nämä proteiinit kulkeutumaan lysosomiin. == Lähteet == == Aiheesta muualla == *Human Metabolome Database: Mannose 6-phosphate *Kyoto Encyclopedia of Genes and Genomes (KEGG): D-Mannose 6-phosphate Luokka:Orgaaniset fosfaatit
Michael Raymond-James

Michael Raymond-James (s. 24. joulukuuta 1977 Detroit, Michigan, Yhdysvallat) on yhdysvaltalainen näyttelijä. ==Ura== Michael Raymond-James opiskeli näyttelemistä Lee Strasberg Theatre and Film Institute -koulussa New Yorkissa. Hän esiintyi Pantheon Theaterin näytelmässä Petrified Forest ja useissa muissa teatteriesityksissä New Yorkissa kunnes muutti Los Angelesiin.HBO - True Blood Cast - Michael Raymond-James Raymond-James esitti Rene Lenieriä sarjassa True Blood -sarjan ensimmäisellä tuotantokaudella vuonna 2008. Hän vieraili sarjassa muutaman kerran myöhemmillä tuotantokausilla. Raymond-Jamesilla oli pääosa sarjassa Terriers vuonna 2010.Daily Actor - ‘Terriers’ Michael Raymond- James: “When I’m not working I’m at the Actor’s Studio three times a week just because I need to be doing this” Sarja kuitenkin lopetettiin yhden tuotantokauden jälkeen.Deadline Hollywood - FX Cancels ‘Terriers’ After One Season Raymond-James on esiintynyt myös muun muassa televisiosarjoissa C.S.I. ja Teho-osasto ja elokuvissa Black Snake Moan ja Moonlight Serenade. ==Filmografia== ===Elokuvat=== Vuosi Elokuva Rooli Muuta 2000 Minor Blues Dill 2005 The Fix Michael lyhytelokuva 2006 Black Snake Moan Gill 2007 The Line-Up Tommy Doyle televisioelokuva 2009 3 Things Michael 2009 The Twenty Freeman 2009 The Via Monterey Brad lyhytelokuva 2009 Moonlight Serenade Jesse 2010 Darnell Dawkins: Mouth Guitar Legend Ronnie 2011 Bowman Mickey lyhytelokuva 2012 Jack Reacher: Tappajan jäljillä Linsky 2014 The Salvation Paul ===Televisiosarjat=== Vuosi Televisiosarja Rooli Muuta 2002 Hack Greg 1 jakso 2003 Line of Fire Threat 1 jakso 2003 Peitetehtävissä Mace 1 jakso 2004 Aloha Havaiji Damien Pruitt 1 jaksoa 2004, 2010 Teho-osasto Stuart Moore, Mr. Tunny 2 jaksoa 2005 C.S.I. Aaron Colite 1 jakso 2006 Boston Legal Kevin Armus 1 jakso 2006 Näkijä Travis McQueen 1 jaksoa 2008– True Blood Rene Lenier 14 jaksoa 2009 Life Tex Uhry 1 jakso 2009 Todistettavasti syyllinen John "Shameless" Clark '76 1 jakso 2009 Paljastavat valheet Gavin 1 jakso 2009 Last of the Ninth Tommy "Babyface" Leone pilotti 2010 Hyvässä uskossa Westy Stevenson 1 jaksoa 2010 Terriers Britt Pollack 13 jaksoa 2011 Kova laki: Erikoisyksikkö Eddie Skinner 1 jakso 2012 The Walking Dead Dave 2 jaksoa 2012–2014 Olipa kerran Neal Cassidy/Baelfire 24 jaksoa ==Lähteet== ==Aiheesta muualla== * * Michael Raymond-James Allrovi-sivustolla * HBO - True Blood Cast - Michael Raymond-James Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Vuonna 1977 syntyneet Luokka:Elävät henkilöt
Kantonin televisiotorni

Kantonin televisiotorni () on Kantonin kaupungissa Guangdongin maakunnassa Kiinassa sijaitseva televisiotorni. Tornia alettiin rakentaa vuonna 2005 ja torni valmistui vuonna 2010. Torni on 459,2 metriä korkea ja antennin kanssa 600 metriä korkea. Tornissa on kuusi hissiä. Tornissa on myös ravintola. Rakennuksen arkkitehtina toimi hollantilainen Mark Hemel. == Aiheesta muualla == Torni Luokka:Televisiotornit
Ugala

Ugala tai Viljandin draamateatteri Ugala () on vuonna 1920 perustettu teatteri Viljandin kaupungissa Virossa. Sen nykyinen rakennus on vuodelta 1981. == Lähteet == Luokka:Viljandi Luokka:Viron teatterit Luokka:Viron rakennukset ja rakennelmat
Resource Description and Access

Resource Description and Access (RDA) on kuvailusäännöstö, joka korvaa ISBD- kuvailusäännötRDA-tiedotussivut. Kansalliskirjasto. Viitattu 30.11.2014.. Säännöissä pyritään huomioimaan digitaalinen toimintaympäristö ja sen erityisluonne verrattuna esimerkiksi perinteisiin, painettuihin teoksiin. Yhdysvaltain kongressin kirjasto on ilmoittanut siirtyvänsä RDA:n mukaiseen luettelointiin 31. maaliskuuta 2013 mennessäKongressin kirjasto. "Library of Congress Announces Its Long-Range RDA Training Plan". 2.3.2012. Viitattu 31.12.2012.. Vuoden 2013 maaliskuun loppuun mennessä Pohjois-Amerikassa tehdään valmistelevat toimenpiteet koko kirjastoyhteisön siirtymälle RDA:n käyttämiseenIFLA, luettelointijaosto. "Newsletter of the Standing Committee of the IFLA Cataloguing Section, numero 38 (joulukuu 2012)". Viitattu 31.12.2012.. Myös joukko muita kansalliskirjastoja, kuten British Library, Library and Archives Canada, Australian kansalliskirjasto ja Saksan kansalliskirjasto, suunnittelevat RDA:n käyttöönottoa vuoden 2013 aikana. Kuvailusääntöjä valmistellut yhteistyöelin Joint Steering Committee for Development of RDA julkaisi RDA-standardin kesäkuussa 2010. Sääntöjä ovat testanneet muutamat kirjastot, kuten Kongressin kirjasto. Lopputulema testeistä on ollut se, että välittömiä hyötyjä on vähän, mikäli ainoastaan RDA otetaan käyttöön. Isoja muutoksia tarvittaisiin muun muassa luettelointiformaattiin, mikä on nostanut paineita MARC-formaatin seuraajan löytämiseen. RDA pohjautuu anglo-amerikkalaisiin luettelointisääntöihin (Anglo-American Cataloguing Rules, AACR2). RDA:n viitekehyksenä ovat Functional Requirements for Bibliographic Records (FRBR) ja sen johdannaiset Functional Requirements for Authority Records (FRAD) ja Functional Requirements for Subject Authority Data (FRSAD). Nämä käsitemallit määrittelevät tiedonhaun kohteet, entiteetit ja näitä kuvailevat tiedot eli attribuutit ja entiteettien keskinäiset suhteet. Tavoite RDA-ohjeiden mukaisessa aineiston luetteloinnissa on nostaa sisältö esiin teos/ekspressio- tason kautta. Teoksella tarkoitetaan kirjoittajan tuottamaa tiettyä ajatussisältöä, esimerkiksi kirjan kertomaa tarinaa. Ekspressiolla tarkoitetaan tiettyä tekstiä tietynkielisenä. RDA:n mukaisesta metadatasta muodostuu ontologiarakenteisen, merkityksellisten (semanttisten) suhteiden verkosto. Metatiedot voidaan mallintaa semanttiseen webiin eri tavoin, esimerkiksi DCMI-, Indecs Metadata Framework ja RDF-viitekehyksen avulla. ==Katso myös== * Semanttinen Web ==Lähteet== * * * * === Viitteet === Luokka:Metadata Luokka:Kirjastotiede
Retkikunta 29

Retkikunta 29 () oli Kansainvälisen avaruusaseman 29. miehistö. Retkikunta alkoi 16. syyskuuta 2011 Sojuz TMA-21:n irtautuessa asemasta.http://www.nasa.gov/directorates/somd/reports/iss_reports/2011/05232011.html Asemalle jääneet Retkikunta 28:n jäsenet jatkoivat asemalla Retkikunta 29:n miehistössä. 14. marraskuuta 2011 asemalle laukaistiin loput retkikunnasta lennolla Sojuz TMA-22.http://www.spaceflightnow.com/station/exp29/111113launch/ Täydennysmiehistö telakoitui avaruusasemaan 16. marraskuuta 2011.http://www.reuters.com/article/2011/11/16/russia-space- idUSL5E7MG1EX20111116 Retkikunta päättyi suunnitelmien mukaan 21. marraskuuta 2011 Sojuz TMA-02M:n irtautuessa asemasta. Fossum, Furukawa ja Volkov laskeutuivat Sojuzin kyydissä pohjoiseen Kazakstaniin.http://www.space.com/13704-space-station- expedition-29-landing.htmlhttp://www.nasa.gov/home/hqnews/2011/sep/HQ_11-306_Soyuz_RTF.html ==Miehistö== Asema Ensimmäinen osa syyskuu 2011 Toinen osa marraskuu 2011 Komentaja Michael Fossum, NASA 3\. avaruuslento Michael Fossum, NASA 3\. avaruuslento Lentoinsinööri 1 Satoshi Furukawa, JAXA 1\. avaruuslento Satoshi Furukawa, JAXA 1\. avaruuslento Lentoinsinööri 2 Sergei Volkov, RSA 2\. avaruuslento Sergei Volkov, RSA 2\. avaruuslento Lentoinsinööri 3 Anton Škaplerov, RSA 1\. avaruuslento Lentoinsinööri 4 Anatoli Ivanišin, RSA 1\. avaruuslento Lentoinsinööri 5 Daniel Burbank, NASA 3\. avaruuslento ==Lähteet== == Aiheesta muualla == *NASAn Expedition 29 Main Page *Valokuvia Retkikunta 29:stä *Retkikunta 29:n videoita NASAtelevisionin YouTube-kanavalla *Current ISS On-Orbit Status Report *Kansainvälisen avaruusaseman NASAn kotisivu *Kansainvälisen avaruusaseman miehistöt Luokka:Kansainvälinen avaruusasema
Ubuntu Foundation

Ubuntu Foundation on Mark Shuttleworthin ja Canonicalin perustama rahasto, jonka tarkoituksena on varmistaa Ubuntu-Linux-jakelupaketin pitkäaikainen kehitys Canonicalin kaupallisesta toiminnasta riippumatta. Rahasto perustettiin 1. heinäkuuta 2005, ja sen alkupääoma on 10 miljoonaa yhdysvaltain dollaria. Vaikka rahaston piti alun perin työllistää useita Ubuntu-yhteisön ydinjäseniä, rahasto on pysynyt passiivisena. Mark Shuttleworth kuvaa sitä "hätärahastoksi" siltä varalta, että Canonicalin osallisuus Ubuntu-projektissa päättyy. == Lähteet == == Aiheesta muualla == *Ubuntu Foundation Ubuntu.comissa Luokka:Ubuntu Luokka:Rahastot he:אובונטו (לינוקס)#קרן אובונטו
Lincoln Bank Tower

Lincoln Bank Tower on toimistokäytössä oleva pilvenpiirtäjä Fort Waynen kaupungissa Indianan osavaltiossa Yhdysvalloissa. Rakennusta ryhdyttiin rakentamaan vuonna 1929 ja se valmistui vuonna 1930. Rakennus on 95 metriä korkea. Arkkitehtina toimi arkkitehtitoimisto Walker & Weeks. Lincoln Bank Tower oli Indianan osavaltion korkein rakennus aina vuoteen 1962 asti, ja Fort Waynen korkein rakennus vuoteen 1970, jolloin rakennettiin 103-metrinen Fort Wayne National Bank (nykyään PNC Center). Rakennus edustaa art deco -tyyliä. == Lähteet == == Aiheesta muualla == Luokka:Yhdysvaltain pilvenpiirtäjät Luokka:Indianan rakennukset ja rakennelmat Luokka:Fort Wayne
Walther Wenck

Walther Wenck (18. syyskuuta 1900 – 1. toukokuuta 1982) oli saksalainen kenraali. Hän oli toisessa maailmansodassa nuorimpia Adolf Hitlerin kenraaleista ja komensi sodan loppuvaiheessa 12. armeijaa. Hän antautui yhdysvaltalaisille joukkoineen välttääkseen joutumasta puna-armeijan vangiksi. Hän oli tärkeässä roolissa Berliinin taistelussa ennen antautumistaan. Wenck joutui sotavankileirille, mutta hänet vapautettiin vuonna 1947. Wenck kuoli auto-onnettomuudessa Bad Rothenfeldessa vuonna 1982. Luokka:Saksalaiset kenraalit Luokka:Vuonna 1900 syntyneet Luokka:Vuonna 1982 kuolleet
José Batlle y Ordóñez

José Batlle y Ordóñez (23. toukokuuta 1856–20. lokakuuta 1929) oli Uruguayn presidentti vuosina 1903–1907 ja 1911–1915. Batlle oli aikaisemman presidentin Lorenzo Batlle y Graun poika. Hän oli taustaltaan lehtimies, päivälehti El Dían perustaja. Hän kuului Colorado-puolueeseen ja oli aktiivinen militarismin vastustaja.Batlle y Ordóñez and the Modern State Uruguay: A Country Study. Washington: GPO for the Library of Congress, 1990. Kahden presidenttikautensa välisen ajan Batlle y Ordóñez vietti Euroopassa opiskelemassa hallintojärjestelmiä. Hän oli sosiaalidemokraatti ja ajoi voimakkaasti sosiaalisia uudistuksia kuten kahdeksan tunnin työpäivää, työttömyyskorvausta ja kansaneläkettä. == Lähteet == Luokka:Uruguayn presidentit Luokka:Vuonna 1856 syntyneet Luokka:Vuonna 1929 kuolleet
Volodja Semitjov

Volodja Semitjov, oik. Vladimir Semitjov, myös W. Semitjov, Vladimir Semitjof, Vladimir Semitjov (1. heinäkuuta 1912 Pietari, Venäjä – 10. tammikuuta 1985 Tukholma, Ruotsi), oli venäläissyntyinen ruotsalainen toimittaja ja käsikirjoittaja. Hänen isänsä oli kirjailija Vladimir Semitjov ja veljensä kirjailija ja toimittaja Eugen Semitjov. Semitjov työskenteli Dagens Nyheterin toimittajana. Hän raportoi lehdelle toisesta maailmansodasta Puolassa ja Suomessa sekä Lähi-idän vuoden 1948 tapahtumia, jotka johtivat Israelin valtion syntymiseen. 1950-luvulla hän siirtyi työskentelemään elokuvan pariin käsikirjoittajana. Semitjov on kääntänyt ruotsiksi muutamia Ilja Ehrenburgin teoksia. ==Teokset== ===Kirjalliset teokset=== *Ett land försvann: ödesveckor i Polen. Natur o. kultur, 1939 *En stat är född: kampen om Israel. Federativ, 1948 *Eugen Semitjovin kanssa: Viktor Somovs dagbok: Ryssland - från drömmar till mardröm. Askild & Kärnekull, 1982 ===Käsikirjoitukset (valikoima)=== * Mask of Murder 1985 * En sån strålande dag 1967 * Hurjimukset tulevat 1965 * Sinitakit 1964 * Wild West Story 1964 * Sjutton år 1958 * Verta käsissämme 1958 * Ei huomispäivää 1957 * Blockerat spår 1955 * Tyttö sateessa * Ung sommar 1954 * Rakkauden leipä 1953 * Hän tanssi kesän 1951 * Neljä rakkautta 1951 * Sång till friheten (myös ohjaus) 1950 ===Näyttelijänä=== *Mies, joka lopetti tupakoimisen 1972 mies Dolce Vita -ilotalossaMannen som slutade röka, Svensk Filmdatabas ==Lähteet== ==Aiheesta muualla== *Vladimir "Volodja" Semitjov , Invandrarförfattare, Immigrant-institutet * Volodja Semitjov, Svensk Filmdatabas Luokka:Vuonna 1912 syntyneet Luokka:Vuonna 1985 kuolleet Luokka:Ruotsalaiset toimittajat Luokka:Ruotsalaiset elokuvakäsikirjoittajat
Pompeii (albumi)

Pompeii on saksalaisen progressiivista rockia soittavan yhtyeen Triumviratin viides albumi. Albumi pohjautuu tarinaan Pompejin maanjäristyksestä vuonna 62 sekä Vesuvius-tulivuoren purkauksesta ja lopullisesta tuhosta 17 vuotta myöhemmin. Albumi äänitettiin Kölnissä Conny´s Studiolla Neuenkirchenissä alkuvuodesta 1977. Äänittäjinä toimivat yhtyeen keulahahmo Jürgen Fritz sekä Conny Plank ja Jürgen Krämer. Conny Plank on toiminut tuottajana mm. Scorpionsin (Lonesome Crow -1972), Kraftwerkin (Autobahn - 1974) , Depeche Moden ja Annie Lennoxin levyillä. Lähes kaikki kappaleet on jälleen säveltänyt kosketinsoittaja Jürgen Fritz, raidalla 3 sävellystyössä on ollut mukana rumpali Curt Cress ja raidan 4 tekstitykseen on osallistunut "Sondra". Solistina toimii brittiläinen Barry Palmer, joka oli mukana myös yhtyeen edellisellä albumilla. Levyllä avustajina on mm. 21-jäseninen jousisektio konserttimestari Karl Lören johdolla sekä 10-jäseninen taustakuoro. Puolet yhtyeen jäsenistä oli vaihtunut edellisestä albumista, vain Fritz ja solisti Palmer olivat mukana edellisestä kokoonpanosta. Levy oli pieni menestys saksalaisilla listoilla myyden yli 100 000 kappaletta. Albumin kappaleesta "The Hymn" tuli yhtyeen parhaiten myyty single. == Kappalelista == # # # # # # # # CD bonusraita: :* ==Kokoonpano== * Jürgen Fritz (piano, hammond C3, moog, syntetisoija, sähköpiano, klavinetti) * Curt Cress (rummut, lyömäsoittimet) * Dieter Petereit (basso) * Barry Palmer (laulu) Luokka:Vuoden 1977 albumit Luokka:Triumviratin albumit
Taifuuni Oliwa

Taifuuni Oliwa oli yksi ennätysmäisen vuoden 1997 Tyynenmeren taifuunikauden 11 supertaifuunista. Oliwa rantautui lounaiseen Japaniin, missä 12 asuntoa tuhoutui ja yli tuhat kärsi vesivahinkoja. ==Lähteet== Luokka:Taifuunit Japanissa Luokka:Vuoden 1997 luonnonmullistukset
Archie Panjabi

Archana ”Archie” Panjabi (s. 31. toukokuuta 1972 Lontoo) on britti­läinen näyttelijä. Hänet tunnetaan muun muassa roolistaan Kalinda Sharmana televisio­sarjassa Good Wife. Hän voitti Prime­time Emmyn parhaasta nais­sivu­osasta draama­sarjassa vuonna 2010. Hän oli ehdolla samassa kategoriassa myös vuosina 2011 ja 2012. == Yksityiselämä == Archana Panjabi syntyi Lontoossa intialaisille vanhemmille. 26-vuotiaana hän solmi järjestetyn avio­liiton räätäli Rajesh Nihalanin kanssa. == Filmografia == Elokuvat Elokuvat Elokuvat Elokuvat Vuosi Nimi Rooli 1995 Bideshi Joyoti 1995 Under the Moon Heena 1999 East Is East Meenah Khan 2000 Pettäjä Chandra 2000 In the Beginning Basya 2001 Delilah aikuinen Pim 2001 Ivor the Invisible Leila 2002 Parempi kuin Beckham Pinky Bhamra 2002 The Secret Nadian ehdonalaisvalvoja 2002 Valkoiset hampaat Alsana 2002 Arranged Marriage Shashi 2003 Cross My Heart Sumi 2003 Pieni elämä Niala 2003 Final Demand Farida 2003 Koodi 46 Check In 2003– Postimies Pate Meera Baines / Nisha Baines 2004 Yasmin Yasmin 2005 Chromophobia Sarita 2005 Uskollinen puutarhuri Ghita Pearson 2005 A Very Social Secretary Ashley 2006 A Good Year – Mainio vuosi Gemma 2007 Lezioni di volo Sharmila 2007 Äidin poikaystävä tyttö 2007 A Mighty Heart – taipumaton Asra Nomani 2008 Traitor Chandra Dawkin 2009 The Happiness Salesman Karen 2009 Espion(s) Anna 2010 The Infidel Saamiya Nasir 2013 The Disappearance of Eleanor Rigby 2014 I Origins Priya Varma 2014 The Widower Simone Banerjee 2015 San Andreas Serena 2016 The Jury Kim Dempsey 2016 Power Monkeys Preeya Televisio Televisio Televisio Televisio Vuosi Sarja Rooli Jaksot 1996 Kovat koppalakissa Nazia Habib 1 2000 Harry Enfieldin entistäkin parempi show useita 2001 A Mind to Kill Lamisa Khan 1 2001 Murder in Mind Jill Evans 1 2001 The Bill Shanaz Arad 2 2002 Single Voices 1 2002 Holby Cityn sairaala Ali Safron 1 2002 Minun perheeni avustaja 1 2003 Canterburyn tarinat Clare 1 2003–2004 Grease Monkeys Rita Dhillon 20 2004 Henkien meri Megan Sharma 6 2006, 2007 Life on Mars Maya Roy 2 2007 Hiljainen todistaja Amita Joshi 2 2009 Personal Affairs Jane Lesser 5 2013–2014 The Fall Paula Reed Smith 2009–2015 Good Wife Kalinda Sharma toistuva 2015 Brooklyn 99 komisario Singh 1 2016 Shetland rikos­yli­konstaapeli Asha Israni 2016–2018, 2020 Blindspot Nas Kamal 2017 Bull Arti Cander 1 2017 BoJack Horseman Tilda Madison 1 2018 Next of Kin Mona Harcourt 6 2019 Still Open All Hours Jasmin 4 2019 Departure Kendra 2020 Run Fiona 3 2020 I Know This Much Is True tohtori Patel mini­sarja 2021 Star Wars: The Bad Batch Depa Billaba 1 == Lähteet == == Aiheesta muualla == * Luokka:Englantilaiset näyttelijät Luokka:Primetime Emmy -palkinnon saajat Luokka:Vuonna 1972 syntyneet Luokka:Elävät henkilöt
Melonta kesäolympialaisissa 2016

Melonnassa kilpailtiin Rio de Janeiron 2016 kesäolympialaisissa 20:tta kertaa. Koskimelontakilpailut käytiin 7.–10. elokuuta ja ratamelontakilpailut 16.–21. elokuuta. Koskimelontatapahtumien pitopaikkana oli Estádio Olímpico de Canoagem Slalom kun ratamelontatapahtumat puolestaan järjestettiin Lagoa Rodrigo de Freitaksessa. Parhaiten menestyi Saksa, joka voitti seitsemän mitalia, joista neljä oli kultaa. Unkarilainen Danuta Kozák voitti kolme kultamitalia. ==Aikataulu== Lyhenne Selite AE Alkuerät VE Välierät F Finaali M Miehet N Naiset Koskimelonta Tapahtuma/päivä Su 7. Ma 8. Ti 9. Ke 10. To 11. M C-1 AE VE F M C-2 AE VE F M K-1 AE VE F N K-1 AE VE Ratamelonta Tapahtuma/päivä Ma 15. Ti 16. Ke 17. To 18. Pe 19. La 20. M C-1 200 m AE VE F M C-1 1 000m AE VE F M C-2 1 000m AE VE F M K-1 200 m AE VE F M K-1 1 000m AE VE F M K-2 200 m AE VE F M K-2 1 000m AE VE F M K-4 1 000 m AE VE F N K-1 200 m AE VE F N K-1 500 m AE VE F N K-2 500 m AE VE F N K-4 500 m AE VE F ==Mitaliyhteenveto== 1 align=left 4 2 1 7 2 align=left 3 0 1 4 3 align=left 3 0 0 3 4 align=left 2 2 0 4 5 align=left 1 1 1 3 align=left 1 1 1 3 7 align=left 1 2 0 3 8 align=left 1 0 1 2 9 align=left 0 2 1 3 10 align=left 0 1 2 3 11 align=left 0 1 1 2 align=left 0 1 1 2 13 align=left 0 1 0 1 align=left 0 1 0 1 align=left 0 1 0 1 16 align=left 0 0 2 2 align=left 0 0 1 1 17 align=left 0 0 1 1 align=left 0 0 1 1 align=left 0 0 1 1 Yhteensä 15 15 16 46 ===Koskimelonta=== ====Miehet==== C-1 tiedot C-2 tiedot Ladislav Škantár Peter Škantár David Florence Richard Hounslow Gauthier Klauss Matthieu Péché K-1 tiedot ====Naiset==== K-1 tiedot ===Ratamelonta=== ====Miehet==== C-1 200 m tiedot C-1 1 000 m tiedot C-2 1 000 m tiedot Sebastian Brendel Jan Vandrey Erlon Silva Isaquias Queiroz Dmytro Ianchuk Taras Mishchuk K-1 200 m tiedot K-1 1 000 m tiedot K-2 200 m tiedot Saúl Craviotto Cristian Toro Liam Heath Jon Schofield Aurimas Lankas Edvinas Ramanauskas K-2 1 000 m tiedot Max Rendschmidt Marcus Gross Marko Tomićević Milenko Zorić Ken Wallace Lachlan Tame K-4 1 000 m tiedot ====Naiset==== K-1 200 m tiedot K-1 500 m tiedot K-2 500 m tiedot Gabriella Szabó Danuta Kozák Franziska Weber Tina Dietze Karolina Naja Beata Mikołajczyk K-4 500 m tiedot ==Lähteet== ==Aiheesta muualla== *Melonta Rio de Janeiron 2016 kesäolympialaisten ja -paralympialaisten virallisilla sivuilla. *
Pyöräily kesäolympialaisissa 2016

Pyöräilyssä kilpailtiin Rio de Janeiron 2016 kesäolympialaisissa 28:tta kertaa. Kilpailut käytiin 6.–21. elokuuta. Tapahtumapaikkoja pyöräilyssä oli neljä, jotka ovat Velódromo Olímpico do Rio (ratapyöräily), Parque do Flamengo (maantiepyöräily), Parque Olímpico de Mountain Bike (maastopyöräily) ja Centro Olímpico de BMX (BMX-pyöräily). == Mitaliyhteenveto == 1 align=left 6 4 2 12 2 align=left 2 2 1 5 3 align=left 1 2 0 3 4 align=left 1 0 1 2 align=left 1 0 1 2 align=left 1 0 1 2 7 align=left 1 0 0 1 align=left 1 0 0 1 9 align=left 0 2 0 2 10 align=left 0 1 2 3 11 align=left 1 1 0 1 12 align=left 0 1 1 2 13 align=left 0 1 0 1 14 align=left 0 0 1 1 align=left 0 0 1 1 align=left 0 0 1 1 align=left 0 0 1 1 Yhteensä Yhteensä 14 14 14 42 == Mitalistit == === Maantiepyöräily === Miesten maantieajo tiedot Naisten maantieajo tiedot Miesten aika-ajo tiedot Naisten aika-ajo tiedot === Ratapyöräily === Miesten keirin tiedot Naisten keirin tiedot Miesten omnium tiedot Naisten omnium tiedot Miesten joukkuetakaa-ajo tiedot ME Ed Clancy Steven Burke Owain Doull Bradley Wiggins Alexander Edmondson Jack Bobridge Michael Hepburn Sam Welsford Callum Scotson Lasse Norman Hansen Niklas Larsen Frederik Madsen Casper von Folsach Rasmus Quaade Naisten joukkuetakaa-ajo tiedot ME Katie Archibald Laura Trott Elinor Barker Joanna Rowsell Sarah Hammer Kelly Catlin Chloe Dygert Jennifer Valente Allison Beveridge Jasmin Glaesser Kirsti Lay Georgia Simmerling Laura Brown Miesten eräajo tiedot Naisten eräajo tiedot Miesten joukkuesprintti tiedot OE Philip Hindes Jason Kenny Callum Skinner Eddie Dawkins Ethan Mitchell Sam Webster Grégory Baugé Michaël D'Almeida François Pervis Naisten joukkuesprintti tiedot Gong Jinjie Zhong Tianshi Darja Šmeljova Anastasija Voinova Miriam Welte Kristina Vogel === Maastopyöräily === Miesten maastoajo tiedot Naisten maastoajo tiedot === BMX === Miesten BMX tiedot Naisten BMX tiedot == Lähteet == ==Aiheesta muualla== *Pyöräily Rio de Janeiron 2016 kesäolympialaisten ja -paralympialaisten virallisilla sivuilla. *
Ratsastus kesäolympialaisissa 2016

Ratsastuksessa kilpailtiin Rio de Janeiron kesäolympialaisissa 2016 25:ttä kertaa. Kilpailut käytiin 7.–19. elokuuta Centro Nacional de Hipismossa, jonne mahtui yleisöön 14 000 henkilöä. ==Mitalistit== Kouluratsastus, yksilö tiedot Kouluratsastus, joukkue tiedot Sönke Rothenberger, Cosmo Dorothee Schneider, Showtime FRH Kristina Bröring-Sprehe, Desperados FRH Isabell Werth, Weihegold Old Spencer Wilton, Supernova II Fiona Bigwood, Orthilia Carl Hester, Nip Tuck Charlotte Dujardin, Valegro Allison Brock, Rosevelt Kasey Perry-Glass, Dublet Steffen Peters, Legolas 92 Laura Graves, Verdades Kenttäratsastus, yksilö tiedot Kenttäratsastus, joukkue tiedot Karim Laghouag, Entebbe Thibaut Vallette, Qing du Briot Mathieu Lemoine, Bart L Astier Nicolas, Piaf de B'Neville Julia Krajewski, Samourai du Thot Sandra Auffarth, Opgun Louvo Ingrid Klimke, Hale-Bod Old Michael Jung, Sam FBW Shane Rose, CP Qualified Stuart Tinney, Pluto Mio Sam Griffiths, Paulank Brockagh Chris Burton, Santano II Esteratsastus, yksilö tiedot Esteratsastus, joukkue tiedot Philippe Rozier, Rahotep de Toscane Kevin Staut, Rêveur de Hurtebise Roger-Yves Bost, Sydney une Prince Pénélope Leprevost, Flora de Mariposa Kent Farrington, Voyeur Lucy Davis, Barron McLain Ward, Azur Elizabeth Madden, Cortes 'C' Christian Ahlmann, Taloubet Z Meredith Michaels-Beerbaum, Fibonacci Daniel Deusser, First Class Ludger Beerbaum, Casello ==Mitalitaulukko== 1 align=left 2 2 2 6 2 align=left 2 1 0 3 align=left 2 1 0 3 4 align=left 0 1 2 3 5 0 1 0 1 6 align=left 0 0 1 1 0 0 1 1 ==Lähteet== ==Aiheesta muualla== *Ratsastus Rio de Janeiron 2016 kesäolympialaisten ja -paralympialaisten virallisilla sivuilla. Luokka:Kesäolympialaiset 2016 2016
Miekkailu kesäolympialaisissa 2016

Miekkailussa kilpailtiin Rio de Janeiron 2016 kesäolympialaisissa 28:tta kertaa. Kilpailut käytiin 6.–14. elokuuta OTC Hall 2:ssa, jonne mahtuu yleisöön 10 000 henkilöä. ==Mitaliyhteenveto== 1 align=left 4 1 2 7 2 align=left 2 1 1 4 3 align=left 1 3 0 4 4 align=left 1 1 1 3 5 align=left 1 0 1 2 6 align=left 1 0 0 1 7 align=left 0 2 1 3 8 align=left 0 1 1 2 align=left 0 1 1 1 10 align=left 0 0 1 1 Yhteensä Yhteensä 10 10 10 30 ===Miesten kilpailut=== Floretti, yksilö tiedot Floretti, joukkue tiedot Timur Safin Artur Ahmathuzin Aleksei Tšeremisinov Jérémy Cadot Enzo Lefort Erwan Le Péchoux Miles Chamley-Watson Alexander Massialas Gerek Meinhardt Kalpa, yksilö tiedot Kalpa, joukkue tiedot Gauthier Grumier Yannick Borel Daniel Jérent Jean-Michel Lucenay Enrico Garozzo Marco Fichera Paolo Pizzo Andrea Santarelli Gábor Boczkó Géza Imre András Rédli Péter Somfai Säilä, yksilö tiedot ===Naisten kilpailut=== Floretti, yksilö tiedot Kalpa, yksilö tiedot Kalpa, joukkue tiedot Loredana Dinu Simona Gherman Simona Pop Ana Maria Popescu Hao Jialu Sun Yiwen Sun Yujie Xu Anqi Olga Kochneva Violetta Kolobova Tatjana Logunova Lyubov Shutova Säilä, yksilö tiedot Säilä, joukkue tiedot Sofja Velikaja Jana Jegorjan Jekaterina Djatšenko Julija Gavrilova Olha H’arlan Olena Kravatska Alina Komaštšuk Olena Voronina Monica Aksamit Ibtihaj Muhammad Dagmara Wozniak Mariel Zagunis ==Lähteet== ==Aiheesta muualla== *Miekkailu Rio de Janeiron 2016 kesäolympialaisten ja -paralympialaisten virallisilla sivuilla. *